সরেজমিনে মার্কেটগুলো ঘুরে দেখা গেছে , কেনাকাটার আবহ বইছে মৌলভীবাজারের অভিজাত শপিংমল, বিপণিবিতান ও দেশী-বিদেশী পোশাকের পাইকারি মার্কেট গুলোতে। দোকানগুলোতে শোভা পাচ্ছে নামীদামী ব্র্যান্ড ও বিদেশী পোশাক। ফ্যাশনের বৈচিত্র্যের পাশাপাশি গ্র্রাহকতুষ্টির দিকে খেয়াল রেখে দোকানের সাজসজ্জাতেও এসেছে নান্দনিক পরিবর্তন। আবার ক্রেতা টানতে র‌্যাফেল ড্র কিংবা বিশেষ ছাড়ের আয়োজন রেখেছেন কেউ কেউ। দূর থেকে দৃষ্টি আকর্ষণে সাইনবোর্ডও নতুন করে লাগিয়েছেন কেউ কেউ। এক কথায় ভেতরে-বাইরে সবখানেই প্রস্তুতির ছোঁয়া।